|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☒ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☐ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*   * chovatelia – vlastníci a držitelia zvierat, fyzické osoby, fyzické osoby - podnikatelia alebo právnické osoby, ktoré sú alebo nie sú členmi chovateľských organizácií, chovateľských podnikov alebo chovateľských združení. Ak aj chovateľ nie je členom, ale jeho zviera spĺňa podmienky pre zápis do plemennej knihy, plemenného registra alebo plemenárskej evidencie, má právo zúčastňovať na šľachtiteľskom programe vykonávanom danou skupinou chovateľov. Chovateľovi z účasti na šľachtiteľských programoch ako aj z členstva vyplývajú práva a povinnosti a podlieha úradným kontrolám v zmysle návrhu zákona; * chovateľské organizácie, chovateľské podniky, chovateľské združenia - právnické osoby zastupujúce chovateľov uznané Ministerstvom pôdohospodárstva a rozvoja vidieka SR (ďalej len „ministerstvo pôdohospodárstva“), vykonávajúce šľachtiteľské programy schválené ministerstvom pôdohospodárstva pre čistokrvné plemenné hospodárske zvieratá druhov hovädzí dobytok, ošípané, ovce, kozy a koňovité, pre plemenné hybridné ošípané, pre plemenné ostatné hospodárske zvieratá a zver z farmového chovu. Skupiny chovateľov majú v zmysle návrhu vedúcu úlohu, pokiaľ ide o vykonávanie šľachtiteľských programov. Tie vymedzujú a vykonávajú autonómne, pričom sú zodpovedné za každú jednotlivú oblasť pri jeho vykonávaní, * oprávnené plemenárske organizácie - fyzické osoby, fyzické osoby - podnikatelia alebo právnické osoby poverené chovateľskými organizáciami, chovateľskými podnikmi alebo chovateľskými združeniami vykonávaním špecifických technických činností v rámci šľachtiteľského programu, a to najmä kontrolou úžitkovosti plemenných zvierat alebo genetickým hodnotením plemenných zvierat, pričom v prípade ak nie sú organizáciou zriadenou ministerstvom, musia mať zároveň oprávnenie od ministerstva pôdohospodárstva pre vykonávanie uvedených činností, * poverené plemenárske organizácie – organizácie založené alebo zriadené ministerstvom pôdohospodárstva a osoby, ktoré získali poverenie od ministerstva pôdohospodárstva na vykonávanie úloh šľachtenia a plemenitby zvierat. Ide najmä o rozpočtové organizácie, príspevkové organizácie a štátne podniky v zriaďovateľskej pôsobnosti ministerstva pôdohospodárstva (v súčasnosti majú postavenie poverenej plemenárskej organizácie, napr. Plemenárske služby SR, š.p., Národný žrebčín Topoľčianky, š.p., Závodisko, š.p., Ústav včelárstva Liptovský Hrádok patriaci pod Národné poľnohospodárske a potravinárske centrum), * inseminačné stanice, distribútori spermy, tímy na odber a prenos embryí – právnické osoby, resp. fyzické osoby podnikatelia, oprávnené na obchodovanie so zárodočnými produktmi, u ktorých sa na uvedený účel okrem schválenia Štátnou veterinárnou a potravinovou správou Slovenskej republiky vyžaduje udelenie povolenia ministerstva pôdohospodárstva na odber, spracovanie, produkciu a/alebo skladovanie zárodočných produktov * odborne spôsobilé osoby - fyzické osoby vykonávajúce úlohy starostlivosti o rozvoj šľachtenia a plemenitby zvierat samostatne alebo v pozícii zamestnancov, ide napríklad o zamestnancov chovateľských organizácií, poverených plemenárskych organizácií, inseminačných staníc, hodnotiteľov zvierat, pracovníkov vykonávajúcich kontrolu úžitkovosti zvierat, inseminačných technikov a pod.   *Chovatelia:* odhadom 30 tis. fyzických osôb, cca 9 tis. spoločností, pokiaľ vychádzame z registrovaných chovov v pôsobnosti Štátnej veterinárnej a potravinovej správy SR.  *Chovateľské organizácie, podniky, združenia:* V SR je k dnešnému dňu uznaných 9 chovateľských organizácií a podnikov a 3 organizácie poverené vedením plemenných kníh koňovitých, ktoré patria pod pôsobnosť harmonizovaného práva EÚ. Ich zoznam možno nájsť tu:  <http://www.mpsr.sk/sk/index.php?navID=2&navID2=2&sID=26&sID2=28&id=2068>  Pôsobnosť zákona sa však týka aj ďalších organizácií uznaných pre hydinu, včely, bežce, kožušinové zvieratá, zver z farmového chovu. V súčasnosti nemožno stanoviť ich presný počet, pretože je predpoklad, že po nadobudnutí účinnosti zákona vzniknú nové organizácie, resp. existujúce uznané organizácie môžu zaniknúť.  V SR sú schválené 2 inseminačné stanice býkov, 18 inseminačných staníc kancov a 1 inseminačná stanica pre odber spermy oviec a kôz. Na účel odberu a prenosu embryí sú v SR schválené dva tímy. Zoznam týchto a ďalších zariadení schválených vo veterinárnej oblasti možno nájsť tu:  https://www.svps.sk/zvierata/zoznamy.asp?LANG=SK |
|  |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  Konzultácie sa vykonávali so zástupcami chovateľov, plemenárskych organizácií, plemenárskej inšpekcie a vedecko-výskumnej sféry už počas rokovaní na úrovni pracovnej skupiny Rady (v rokoch 2014 a 2015) počas prípravy znenia nariadenia (EÚ) 2016/1012, ktoré sa má novým zákonom implementovať. Pozície SR v rámci uvedených rokovaní zohľadňovali stanoviská uvedených dotknutých subjektov získané na niekoľkých stretnutiach organizovaných ministerstvom pôdohospodárstva, ako aj písomnou formou.  Rovnako formou viacerých stretnutí a písomnej komunikácie sa uskutočnili aj konzultácie k pripravovanému návrhu zákona s uvedenými subjektmi patriacimi pod pôsobnosť súčasných platných pravidiel v oblasti šľachtenia a plemenitby zvierat.  *Ako dlho trvali konzultácie?* Predbežná informácia a podklad pre konzultácie boli uverejnené na účel zasielania pripomienok od 16. 1. do 16. 2. 2018 na webovej stránke MPRV SR a od 16. do 29. 1. 2018 na právnom a informačnom portáli Slov-Lex ako PI/2018/15.  *Uveďte hlavné body konzultácií a výsledky konzultácií.*  Hlavnými bodmi konzultácií bolo bližšie zadefinovanie pojmov (napr. plemenitba, chovateľ, chránený chov a pod.), ustanovenie výnimiek pre vydávanie zootechnických osvedčení na spermu, potreba zachovania centrálneho registra plemenárskych údajov, možnosť sprísnenia pokút za použitie plemenníkov bez osvedčenia na plemenitbu, právo uznaných chovateľských organizácií vyjadrovať sa k prípadnému uznaniu ďalších chovateľských organizácií a k schvaľovaniu šľachtiteľských programov pre to isté plemeno a k vykonávaniu cezhraničných aktivít na území SR chovateľskými organizáciami uznanými v iných členských štátoch, podmienky odbornej spôsobilosti osôb, otázka obchodovania so zárodočnými produktmi, potreba vydania vykonávacích predpisov a ich obsah a i. Osobitne sa vykonali konzultácie so zástupcami chovateľov hydiny, včiel, zveri z farmového chovu a zástupcami chovateľov rýb vzhľadom na špecifiká šľachtenia a plemenitby týchto zvierat a zveri.  Výsledkom konzultácií a rokovaní bol ucelený odborný dokument (návrh zákona), ktorý bol následne opätovne predložený všetkým organizáciám.  Ďalšie výsledky:   * problematika šľachtenia a plemenitby rýb bola vyňatá z pôsobnosti návrhu zákona vzhľadom na súbežne pripravovaný zákon o akvakultúre, ktorý bude komplexne zahŕňať celú problematiku chovu živočíchov akvakultúry vrátane podmienok ich šľachtenia a plemenitby; * získať odbornú spôsobilosť na vykonávanie inseminácie bude môcť aj osoba bez stredoškolského vzdelania, ak absolvovala školenie v akreditovanom vzdelávacom zariadení a získala príslušné osvedčenie. * obchodovať so spermou budú môcť len inseminačné stanice schválené na odber, spracovanie alebo skladovanie spermy, čím sa obchod liberalizuje vzhľadom na to, že so spermou býkov podľa platnej právnej úpravy môžu obchodovať len inseminačné stanice schválené na odber a spracovanie spermy býkov; a i. |
|  |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.*  Z návrhu zákona nevyplývajú vyčísliteľné priame finančné náklady pre podnikateľov, t.j. žiadne správne poplatky, odvody, dane a pod. |
|  |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.*  Finančné dosahy budú osobám uvedeným v bode 3.1 vyplývať v rámci sankcií a opatrení uložených Plemenárskou inšpekciou SR pre dotknuté fyzické a právnické osoby, u ktorých sa zistia porušenia požiadaviek ustanovených zákonom. Zároveň sa ustanovuje, že za vzorky odobrané v rámci úradných kontrol sa neposkytuje kontrolovanému subjektu náhrada. Uvedené ustanovenia sa však uplatňujú aj v súčasnosti. V roku 2017 bol príjem z pokút uložených PI SR cca 14 400 EUR. V dôsledku presnejšej špecifikácie porušení v návrhu zákona, ktoré budú sankcionované a ak dôjde k požadovanému personálnemu a materiálnemu posilneniu PI SR uvedenému v doložke vplyvov a analýze vplyvov na rozpočet verejnej správy, predpokladáme možné zvýšenie príjmov z pokút do štátneho rozpočtu o cca 7 000 EUR ročne, v prvom roku uplatňovania zákona o cca 4 000 Eur ročne.  Nepriame finančné náklady vzniknú právnickým osobám a fyzickým osobám – podnikateľom (distribútorom spermy), ktorí na rozdiel od platnej právnej úpravy budú musieť na účel obchodovania so spermou plemenníkov mať povolenie ministerstva pôdohospodárstva na uvedené činnosti. S tým je spojená požiadavka zabezpečiť dostatočný počet odborne spôsobilých zamestnancov. Na získanie odbornej spôsobilosti je potrebné absolvovať teoretické a praktické školenie, a získať príslušné osvedčenie preukazujúce absolvovanie školenia. Vynaložené náklady sa odhadujú vo výške cca 100 EUR na osobu Uvedený vplyv sa obdobne vzťahuje na tímy na odber a prenos embryí. |
|  |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.*  Návrh zákona neprináša zásadné zmeny s vyčísliteľnými dosahmi, pokiaľ ide o administratívnu oblasť. Z návrhu zákona vyplývajú niektoré pozitívne administratívne dosahy na chovateľov a chovateľské organizácie, podniky a združenia, napr. vzhľadom na zabezpečenie autonómneho riadenia šľachtiteľského programu samotnou chovateľskou organizáciou budú z návrhu zákona oproti súčasnému stavu vypustené niektoré doterajšie regulácie, ktoré boli zabezpečované na úrovni ministerstva; ide najmä o schvaľovanie šľachtiteľských chovov a zriaďovanie výberových a uznávacích komisií ministerstvom pôdohospodárstva. Prenesením tejto rozhodovacej činnosti na úroveň samotnej chovateľskej organizácie v rámci šľachtiteľského programu sa tým  o. i. dosiahne zníženie administratívnej záťaže organizácií a chovateľov.  Podnikateľské subjekty v pôsobnosti návrhu zákona sú aj v súčasnosti povinné odovzdávať informácie  o chovateľoch, plemenných zvieratách, insemináciách a pod. zodpovedným osobám. Spôsob sprístupňovania informácií, ktoré chovateľským organizáciám a chovateľským podnikom alebo oprávneným plemenárskym organizáciám ukladá implementované nariadenie EÚ, nie je stanovený. Takéto informovanie je možné plniť aj prostredníctvom webových sídiel, ktoré už v súčasnosti má prevažná väčšina podnikateľov zriadené.  Prevádzkovateľom inseminačných staníc sa zníži administratívna záťaž vzhľadom na to, že v návrhu zákona sa už nebude uplatňovať ustanovenie platné v súčasnosti, podľa ktorého ministerstvo pôdohospodárstva vydáva povolenie na prevádzkovanie inseminačnej stanice maximálne na dobu 10 rokov. Povolenie na odber, produkciu, spracovanie a skladovanie spermy bude podľa nového zákona vydávať ministerstvo pôdohospodárstva na dobu neurčitú. |
|  |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *žiadne* | *žiadne* | | *Nepriame finančné náklady* | *100 eur na vyškolenie 1 osoby* | *podľa počtu vyškolených osôb* | | *Administratívne náklady* | *žiadne* | *žiadne* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?*  Návrh zákona plne rešpektuje princípy voľného pohybu tovarov a služieb v rámci EÚ a podmienky obchodovania s plemennými zvieratami a ich zárodočným materiálom stanovené implementovaným nariadením EÚ. Návrhom zákona sa liberalizuje obchod s inseminačnými dávkami hovädzieho dobytka, ich distribúciu budú môcť zabezpečovať aj inseminačné stanice schválené na skladovanie spermy. V tomto bode predpokladáme pozitívny dosah na podnikateľské prostredie z hľadiska možností viacerých osôb zapojiť sa do obchodovania s inseminačnými dávkami, čo prispeje k prirodzenému vývoju cien inseminačných dávok a zlepší sa aj ich dostupnosť pre chovateľov.  Pozitívny dosah na podnikateľské prostredie predpokladáme aj v dôsledku transparentných pravidiel cezhraničného pôsobenia chovateľských organizácií a chovateľských podnikov v iných členských štátoch a rovnocennosti ich postavenia v rámci EÚ, pokiaľ ide o ich práva a povinnosti na trhu Únie s plemennými zvieratami a ich zárodočným materiálom. Tieto pravidlá sú stanovené implementovaným nariadením EÚ, návrh zákona však ustanovuje postup pri napĺňaní týchto pravidiel v SR. Uznané chovateľské organizácie a chovateľské podniky budú môcť požiadať o schválenie vykonávania šľachtiteľského programu aj mimo územia SR. Návrh zákona zároveň ustanovuje právo uvedených organizácií uznaných v SR vyjadrovať sa k ďalšiemu uznávaniu organizácií a podnikov a k schvaľovaniu šľachtiteľských programov pre to isté plemeno na území SR vzhľadom na to, že by mohlo dôjsť k negatívnemu ovplyvneniu činností uznaných chovateľských organizácií a podnikov. |
|  |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?*  Nepredpokladá sa dosah návrhu zákona v tejto oblasti. V zmysle implementovaného nariadenia EÚ sa v oblasti metodík kontroly úžitkovosti plemenných zvierat zohľadňujú najnovšie vedecké poznatky. |
|  |